laion/Wikipedia-Exotic huggingface dataset:
דוד פסיפיקו

דוד פסיפיקו (בפורטוגזית: David Pacifico; מוכר גם בשם דון פסיפיקו; ‏1784 – 12 באפריל 1854) היה סוחר יהודי פורטוגזי, שהיה במרכזה של תקרית בינלאומית לאחר שרכושו ביוון נפגע באירועים אנטישמיים. פסיפיקו, צאצא למגורשי ספרד, נולד בשנת 1784 בגיברלטר, טריטוריה של האימפריה הבריטית, ועל כן היה בעל נתינות בריטית. פסיפיקו גדל בפורטוגל ואף קיבל אזרחות פורטוגזית. בשנות ה-30 של המאה ה-19 השתקע ביוון, כיהן כקונסול כללי של פורטוגל במשך חמש שנים, וקשר קשרי מסחר. בחג הפסחא של שנת 1847 אסרה ממשלת יוון, לבקשת נציג משפחת רוטשילד ששהה באתונה, לבצע שרפה טקסית של תמונת יהודה איש קריות. בתגובה לאיסור פרצו מהומות אנטישמיות, במהלכן נבזז ונשרף ביתו של פסיפיקו בידי ההמון. פסיפיקו דרש פיצויים מממשלת יוון, אך זו סירבה. בצר לו פנה פסיפיקו אל ממשלת בריטניה, אשר התייחסה לטענותיו ברצינות רבה. שר החוץ הבריטי, לורד פלמרסטון, הורה על מצור ימי על חופי יוון עד שישולמו לפסיפיקו הפיצויים. המצור נמשך למורת רוחן של רוסיה וצרפת, אשר אף החזירה את השגריר מלונדון. לאחר חודשיים של מצור הורה פלמרסטון לצי המלכותי לתפוס אוניות יווניות ולהחזיק בהן. צעד זה הביא בשנת 1850 להסכמת ממשלת יוון לשלם את הפיצויים שדרש פסיפיקו. הפעולה הצבאית עלתה לדיון בפרלמנט הבריטי ב-25 ביוני 1850. בדיון הכריז פלמרסטון כי כל אזרח בריטי זכאי להגנה מממשלת בריטניה בכל מקום שהוא בעולם. כפי שאזרח האימפריה הרומית היה זוכה להגנה בהכריזו "Civis Romanus Sum" ("אני אזרח רומאי"), כך גם פסיפיקו, ואינו יוצא דופן בשל היותו יהודי. הכרזה זו אושרה ברוב קולות בפרלמנט. פרשת פסיפיקו הייתה אחת הפעמים הראשונות בהן הפעיל פלמרסטון את המדיניות שנודעה לאחר מכן כ"מדיניות של ספינות תותחים" בה כפתה בריטניה את רצונה על אומות אחרות, באמצעות האיום בכוחה הימי. כספי הפיצויים שקיבל אפשרו לפסיפיקו לבלות את שארית חייו בלונדון, שם נפטר ב-12 באפריל 1854. נאומו של לורד פלמרסטון בזכות המדיניות התקיפה כלפי יוון (באנגלית) David Steele, "Pacifico, David [Don Pacifico] (1784?–1854)", Oxford Dictionary of National Biography, Oxford University Press, 2004 (נדרשת הרשמה) בית הנבחרים של ארצות הברית, First session forty-third congress executive documents (עמ' 1339) (באנגלית), ראו גם Opinions of the principal officers of the executive departments, and other papers relating to expatriation, naturalization, and change of allegiance. מחלקת המדינה של ארצות הברית. 1873. p. 189.
אשכר ארבליך בריפמן

אֶשְׁכָּר ארבליך בריפמן (נולדה ב-3 באוגוסט 1976) היא סופרת נוער ישראלית. ידועה בעיקר בזכות סדרת הספרים שכתבה, "ווינטר בלו, ילדת פיות". נולדה ומתגוררת עד היום בחיפה. בתיכון, למדה במגמה לאמנות פלסטית בבית-הספר התיכון לאמנויות ויצו חיפה. גדלה כבת יחידה להורים גרושים. אמה הייתה דוקטור לספרות ובצעירותה של אשכר חלתה אמה במחלה קשה. במהלך שירותה הצבאי בצה"ל הכירה את בעלה. לאחר השחרור עבדה בעבודות מזדמנות, ואחר כך החלה לכתוב. היא פנתה לכעשר הוצאות ספרים, ולאחר תשע דחיות קיבלה "תשובה חיובית אחת שהושארה במשיבון לאחר שהיא כבר שכחה מכל העניין". בעלת תואר ראשון בפסיכולוגיה, מטעם האוניברסיטה הפתוחה. בשעות הפנאי שלה היא מציירת ומצלמת. נשואה לדורון ארבליך, מהנדס תוכנה, ואם לשלוש בנות. ארבליך בריפמן חיברה את סדרת ספרי הנוער המצליחה "ווינטר בלו, ילדת פיות", המגוללת את סיפורה של ילדה בת 14 החיה במקביל בשני עולמות: עולם בני האדם, בו היא חיה ככל ילדה אחרת בת גילה, ועולם סודי ופלאי - ארץ קסם. בשנת 2004 ראה אור הספר הראשון: "ווינטר בלו ילדת פיות - אבני הכוח", ונכון ל-2017 יצאו שבעה ספרים מהסדרה. הסדרה כולה התפרסמה בהוצאת ידיעות ספרים, במסגרת "פרוזה עשרה". ארבליך בריפמן כתבה גם ספרים שאינם שייכים לסדרת "ווינטר בלו" כגון: "אניס, מכשפה מתחילה" ו"ליר הדרקון ושעון החול". כמו כן, הוציאה לאור ספרים שאינם מתחום הפנטזיה, בהם "כוכבים נופלים", שראה אור ב-2008, בהוצאת ידיעות ספרים, וכן ספר לפעוטות בשם "אמא, נכון?", שנכתב בהשראת בתה, אשר כתבה ואיירה, וראה אור בהוצאת "ידיעות אחרונות". ספרה הראשון למבוגרים "עיני אוניקס" ראה אור בהוצאת "דני ספרים" בשנת 2017. הערך "אשכר ארבליך-בריפמן" בלקסיקון החיפאים, אישים ודמויות בחיפה, מאת ד"ר שי חורב, דוכיפת הוצאה לאור, עמ' 46, 2018, חיפה. מדיה וקבצים בנושא אשכר ארבליך בריפמן בוויקישיתוף רשימת הפרסומים של אשכר ארבליך בריפמן בקטלוג הספרייה הלאומית הספרים של אשכר ארבליך בריפמן, באתר "סימניה" אשכר ארבליך בריפמן בלקסיקון הספרות העברית החדשה האתר הרשמי של הסופרת אשכר ארבליך-בריפמן אתר סדרת הספרים "ווינטר בלו" (אורכב 20.09.2019 בארכיון Wayback Machine) צפרדי וקרפד אצל אשכר ארבליך-בריפמן, באתר הארץ, 17 בדצמבר 2008 טליה דיסקין, ווינטר-בלו, ילדת פיות: בנות הים הזהובות, אשכר ארבליך-בריפמן, באתר הארץ, 21 בינואר 2009 מיה סלע, עכבר העיר אונליין, יש פיה בחיפה, באתר הארץ, 7 ביוני 2009 מטעמים מעולם הפיות בספרה של אשכר אברליך-בריפמן, באתר nrg‏, 29 ביולי 2009 זהר אליה, למבוגרים בלבד: סופרת הילדים כתבה על טיפולי פוריות ומין לסבי, באתר Xnet‏, 1 ביוני 2017 פינתרבות, עיתון אהל און ליין, 31 בדצמבר 2020 אשכר ארבליך בריפמן, דף שער בספרייה הלאומית זהר אליה, למבוגרים בלבד: סופרת הילדים כתבה על טיפולי פוריות ומין לסבי, באתר Xnet‏, 1 ביוני 2017
1386

שנת 1386 היא השנה ה-86 במאה ה-14. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. כל התאריכים שלהלן הם לפי הלוח היוליאני. הוקמה האוניברסיטה העתיקה ביותר בגרמניה אוניברסיטת היידלברג הסכם וינדזור, ההסכם העתיק ביותר שעדיין בתוקף (נכון לשנת 2021) נחתם בין ממלכת אנגליה לממלכת פורטוגל 16 בספטמבר – הנרי החמישי, מלך אנגליה (נפטר ב-1422) דונטלו צייר איטלקי (נפטר ב-1466) להלן לוח שנה יוליאני – עברי משולב עם ימים בינלאומיים. חגים ומועדים עבריים: Nothing. ילידי 1386‎ נפטרים ב-1386‎ מדיה וקבצים בנושא 1386 בוויקישיתוף
1385

שנת 1385 היא השנה ה-85 במאה ה-14. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. כל התאריכים שלהלן הם לפי הלוח היוליאני. סקוטלנד מתחילה התנגדות קלה לאנגליה. 14 באוגוסט – ברית קרבו – הסכם בין פולין לליטא. ליטא מקבל את הנצרות. מלכת פולין נישאת לדוכס ליטא 14 באוגוסט – קרב אלז'וברוטה בין פורטוגל בראשות ז'ואו הראשון לבין קסטיליה. ניצחון פורטוגלי. סיום מלחמת 1383–1385 יאן ואן אייק (נפטר ב-1441). 7 באוגוסט – ג'ואן, רוזנת קנט, הייתה הראשונה שנשאה את התואר נסיכת ויילס. אשת אדוארד, הנסיך השחור (נולדה ב-1328) 19 בדצמבר – ברנבאו ויסקונטי, שליט מילאנו (נולד ב-1323) להלן לוח שנה יוליאני – עברי משולב עם ימים בינלאומיים. חגים ומועדים עבריים: Nothing. ילידי 1385‎ נפטרים ב-1385‎ מדיה וקבצים בנושא 1385 בוויקישיתוף
1384

שנת 1384 היא השנה ה-84 במאה ה-14. זוהי שנה מעוברת, שאורכה 366 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. כל התאריכים שלהלן הם לפי הלוח היוליאני. מתחיל המצור על ליסבון בידי הקסטיליאנים. 16 באוקטובר – ידוויגה מוכתרת כמלכת פולין בזכות עצמה ולא כרעיית מלך 30 בינואר – לואי השני, רוזן פלנדריה (נולד ב-1330) 31 בדצמבר – ג'ון ויקליף, כומר אנגלי מנושאי דגל המהפכה הדתית שמרדה בכנסייה הקתולית (נולד ב-1328) להלן לוח שנה יוליאני – עברי משולב עם ימים בינלאומיים. חגים ומועדים עבריים: Nothing. ילידי 1384‎ נפטרים ב-1384‎ מדיה וקבצים בנושא 1384 בוויקישיתוף
אהרן כ"ץ (בר-אילן)

הרב אהרן כ"ץ (נולד ב-1948) הוא ר"מ וראש תוכנית לימודי הלכה בבית המדרש לגברים ("הכולל") של המכון הגבוה לתורה באוניברסיטת בר-אילן, ובעבר ראש בית המדרש, וכן רב בית הכנסת "דובב עוז" ברמת גן. לאחר יציאתו לגמלאות של רבה הראשי של רמת גן, יעקב אריאל בשנת 2017, שימש הרב כ"ץ במשך שלוש וחצי שנים כרבה הראשי בפועל של רמת גן. כ"ץ נולד וגדל ברמת גן ולמד בישיבת נחלים. בילדותו היה ממייסדי סניף "בני עקיבא רמת חן" שלימים הפך לאחד הסניפים הגדולים בארץ. לאחר מכן למד בישיבת כרם ביבנה, שם גם כיהן כר"מ כארבע שנים. בשנת 1974, שנה אחרי הקמת המכון הגבוה לתורה ("הכולל"), הוא מונה לר"מ במכון. בתחילת שנות ה-2000 מונה לראש בית המדרש במקומו של הרב משה רזיאל שפרש לגמלאות. באלול ה'תשס"ח מונה הרב שבתי רפפורט לראש בית המדרש, והרב כ"ץ חזר לשמש כר"מ במכון וכראש כולל הוראת הלכה. החל מחודש מרחשון תשע"ח מכהן הרב אהרן כ"ץ כרב המורשה מטעם הרבנות הראשית במחלקות הנישואין והכשרות של רבנות העיר רמת גן ומכהן בפועל כממלא מקום רב העיר. הרב כ"ץ משמש שנים רבות כדיין בבית הדין לדיני ממונות ברמת גן וכאב"ד ברשת בתי הדין ארץ חמדה גזית. הוא גם חבר בארגון הרבנים צהר. שרת במילואים ברבנות הצבאית בתפקיד רב צבאי. אחד מבניו, איתמר, הוא קצין צה"ל בעל עיטור המופת ממלחמת לבנון השנייה על חלקו בקרב בינת גבייל. בנו הרב דניאל, הוא דיין בבית הדין הרבני בתל אביב. הרב חיים יעקב גולדוויכט הרב דב בער אליעזרוב כל הכתבות על הרב אהרון כץ, באתר ערוץ 7 אביחי טבק, "חבורה של מנותקים, הזויים וחסרי הכרת הטוב": הרבנות הראשית הדיחה את רב העיר ר"ג - ללא ידיעתו, באתר מקומון רמת גן, ‏2020-05-06 מאמרים של הרב אהרן כץ, באתר dintora.org עיטור המופת שהוענק לסרן כץ איתמר, באתר "בעוז רוחם" של אגף כוח האדם בצה"ל ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
פיינורד אקאדמי

פיינורד אקאדמי (בהולנדית: Feyenoord Fetteh) היא קבוצת כדורגל מהעיר גומואה פטה שבגאנה. אקדמיית כדורגל זו הוקמה על ידי קבוצת פיינורד ההולנדית, והיא אקדמיית הכדורגל הגדולה ביותר בגאנה. תפקידה הוא להכשיר שחקנים גאנאים למעבר לאירופה כאשר המטרה הראשית היא חיזוק קבוצת פיינורד רוטרדם. בשנת 1998 קיבל בעליה של קבוצת פיינורד ההולנדית, יוריין ואן דן הנדריק, את אישורו של הצ'יף של העיר גומואה פטה, הממוקמת בקרבתה של עיר הבירה, אקרה, להקים את אקדמיית הכדורגל הראשונה של הקבוצה בגאנה בעיר זו. השחקנים המשחקים בקבוצה מתמודדים בליגה המקצוענית כקבוצה לכל דבר גם זוכים להשכלה בית ספרית, על חשבונה של הנהלת פיינורד. נכון להיום, מוחמד אבובקרי הוא הכדורגלן הראשון מאקדמיית פיינורד שהשיג חוזה בקבוצת פיינורד רוטרדם עצמה ומשחק במדיה בליגה ההולנדית הבכירה. הרעיון להקמת אקדמיות כדורגל של קבוצת פיינורד באפריקה קם כאשר הבעלים של הקבוצה, יוריין ואן דן הנדריק, נסע לאביג'אן שבחוף השנהב להחתמת שחקן, אז אלמוני, בשם בונבנטור קאלו והחל במגעים ראשונים במערכת הכדורגל בחוף השנהב כאשר בשנת 1998 נפתחה האקדמיה של פיינורד בחוף השנהב ומאוחר יותר בגאנה. מוחמד אבובקרי ארנסט אסנטה
המוגלובין מסוכרר

המוגלובין מסוכרר (hæmoglobin A1c או HbA1c או HgA1c) הוא סוג של המוגלובין. ברפואה, נעשה בו שימוש כדי לאבחן את ריכוז הגלוקוז בדם לאורך זמן (חודשים אחרונים). המוגלובין מסוכרר נוצר, באופן שגרתי, בדם כאשר מולקולות של גלוקוז מתרכבות עם מולקולות של המוגלובין. לאחר שמולקולת המוגלובין מסתכררת, היא נשארת כזו לכל אורך חייה. אורך החיים הממוצע של כדורית דם אדומה, שהיא הגוף הנושא את ההמוגלובין בדם, הוא 4 חודשים (120 יום); בדיקת HbA1c נחשבת מבחינה מדעית כמעידה, בדרך כלל, על רמת הגלוקוז בדם ב-3 החודשים שקדמו לבדיקה (התגלה על ידי שמואל רהבר). הערך של HbA1c נמדד באחוזים ומבטא את אחוז ההמוגלובין המסוכרר מתוך סך כל ההמוגלובין בדם. טווח ערכי היחוס הנורמלי לבן אדם בריא הוא 4%-5.9%. בבני אדם עם סוכרת, ה-HbA1c מהווה מדד למידת השליטה בסוכרת, כלומר עד כמה החולה מצליח לשמור את רמת הגלוקוז בדמו בטווח הרצוי. זה הוא המדד העיקרי בכל הקשור לחיזוי ומניעת סיבוכי סוכרת (כגון נוירופתיה סוכרתית, רטינופתיה סוכרתית ונפרופתיה סוכרתית). בקרב בני 50 שנה ומעלה עם סוכרת, שמטופלים ביותר מתרופה אחת נגד סוכרת, נמצא שטווח ערכי היחוס האופטימלי (לגבי הסתברות לתמותה מכל סיבה שהיא) הוא 7.5%-8%. מחקרים הוכיחו כי בני אדם עם סוכרת מבוקרת היטב מסוגלים להימנע כליל מסיבוכי המחלה. קיים מתאם בין ערך ה-HbA1c לבין רמת הגלוקוז הממוצעת בדם: ועדת מומחים שהתכנסה ב-1997 שקלה להכניס את הבדיקה לבדיקות הסקר של הסוכרת, אולם בעקבות היעדר תקינה של התבחין המעבדתי של A1c - נדחתה ההצעה. בשנת 2003 ועדת מומחים נוספת דנה בעניין זה, אך גם היא סיכמה כי לתבחין זה קיימים עדיין חסרונות, ולפיכך גם היא לא המליצה על בדיקה זו כבדיקה אבחנתית. ועדה נוספת משנת 2008 סיכמה כי בשונה מ-2003, ניתן כבר לטעון שבדיקה זו אמינה לפחות כמו בדיקת גלוקוז בדם, ולפיכך בסיכומיה המליצה על שימוש בבדיקה זו כבדיקה לסקירה ואבחון של סוכרת. ההמלצה הייתה לאמת את האבחנה בבדיקה חוזרת של A1c אלא אם כן מדובר בנבדק סימפטומטי עם מדידה אקראית של סוכר גבוה מ-200 מ"ג/ד"ל. ערך של המוגלובין הגבוה מ-5% (כ-126mg/dl) יכול להחשב כסף. בשנת 2010, לאחר בדיקה נוספת, המליצה ועדת מומחים בין-לאומית על שימוש ב-HbA1c לאבחון סוכרת בערך סף של 6.5%. סוכרת ביוכימיה מדיה וקבצים בנושא המוגלובין מסוכרר בוויקישיתוף הערך "המוגלובין - Hemoglobin - A1C", באתר ויקירפואה Craig J. Currie, John R. Peters, Aodán Tynan, Marc Evans, Survival as a function of HbA(1c) in people with type 2 diabetes: a retrospective cohort study, Lancet (London, England) 375, 2010-02-06, עמ' 481–489 doi: 10.1016/S0140-6736(09)61969-3 לחלק מחולי הסוכרת, גם כאלה החולים במחלה יותר מ-50 שנים, אין סיבוכי סוכרת Translating the A1C assay into estimated average glucose values. Estimated average glucose תפקידו של תבחין A1c באבחנת סוכרת, ד"ר אביבית כהן, באתר medicalmedia. הערך "אבחון סוכרת – עבר והווה", באתר ויקירפואה הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
יעקב פליקס

יעקב פליקס (ברומנית: Iacob Felix; ‏(6 / 18 בינואר 1832 הורז'יצה – 19 בינואר 1905 בוקרשט), רופא רומני יהודי מומר, יליד צ'כיה, חבר האקדמיה הרומנית. נולד למשפחה יהודית בעיירה הורז'יצה (Horschitz) בצפון בוהמיה. למד בתיכון בייצ'ין (Jičin) ובפראג. סיים את לימודי הרפואה בווינה בשנת 1857. התנצר לקראת סוף לימודיו שם והפך לרומנו-קתולי. עזב את מולדתו ככל הנראה אחרי אירועי חיים כואבים ובחר להתיישב בוולאכיה באוגוסט 1858, שם שרת תחילה כרופא מחנה ההסגר בעיירה אולטניצה ולאחר מכן כראש שרותי הבריאות במחוז מוסצ'ל. בעל ידע ותכונות ארגוניות מעולות, ד"ר יעקב פליקס הוזמן לבוקרשט על ידי ד"ר קרול דבילה (Carol Davila), ראש מנהל הבריאות של הנסיכויות המאוחדות (רומניה – בעתיד), כדי להיות פרופסור להיגיינה בבית הספר הלאומי לרפואה, שהיה בהמשך לפקולטה. מונה ב-1861 לרופא של אחד האזורים בבירה בוקרשט. שנה לאחר מכן מינה אותו דבילה לסגן מפקח כללי של שרותי הבריאות במדינה, ובשנת 1869 היה לפרופסור להיגיינה בפקולטה החדשה לרפואה בבירת רומניה. בשנת 1865 יעקב פליקס חקר את מגפת הטיפוס שפשטה על סנקט פטרבורג. במשך מעל עשרים שנה שימש כרופא ראשי של העיר בוקרשט. הוא היה בין השנים 1892–1899 מנהל השירות הסניטרי של רומניה, ואחת מהצלחותיו הייתה מיגור מגפת החולירע של שנת 1893. החל משנת 1879 התמנה לחבר המחלקה המדעית של האקדמיה הרומנית. יעקב פליקס נחשב מייסד האסכולה הרומנית להיגיינה וניהול הבריאות. הכרך השני לספר הלימוד שלו להיגיינה ציבורית ומנהל הבריאות, שהופיע בשנת 1888 נחשב ספר הלימוד הראשון לאפידמיולוגיה בעולם, שהתבסס על עקרונותיו של לואי פסטר. פליקס תרם תרומה מכרעת לעריכת חוק הבריאות הראשון של רומניה בשנת 1874 ולאחר מכן לעריכת התקנות הנלוות. כאות הוקרה נבחר בשנת 1884 כיושב ראש הכנס הלאומי הראשון של הרופאים, הוטרינרים והרוקחים ברומניה. לא נהג לדבר על מוצאו ועל עברו היהודי, אבל גם לא התבטא מעולם במושגים של דחיית היהדות. 1870 Igiena publică "ההיגיינה הציבורית". 1892 Geografia medicală a României "הגאוגרפיה הרפואית של רומניה". Istoria igienei în România "ההיסטוריה של ההיגיינה ברומניה". Medicul poporului "רופא העם". Fed.Comunităţilor Evreieşti din România - coord.N.Cajal,H.Kuller Contribuţia evreilor din România la cultură şi civilizaţie cap.Medicină - de G Brătescu - Editura Hasefer 2004,Bucureşti (פדרציית הקהילות היהודיות ברומניה - נ. קז'אל, ה. קולר ואחרים - תרומת יהודי רומניה לתרבות ולציוויליזציה - פרק רפואה - מאת ג. ברטסקו - הוצאה לאור "הספר", בוקרשט, 2004 G.Brătescu - Doctorul Iacob Felix - Savantul şi înfăptuitorul 2004,Editura Viaţa Medicală Românească, Bucureşti (ג. ברטסקו - ד"ר יעקב פליקס, איש המדע והמעשה - הוצאה לאור ויאצה מדיקלה רומנייאסקה, בוקרשט 2004 ) מדיה וקבצים בנושא יעקב פליקס בוויקישיתוף פריז הקטנה - אישים בבוקרשט ברומנית
עמים איטליים

העמים האיטליים העתיקים (אנגלית Ancient Italic peoples) הוא שם כולל לכל העמים אשר ישבו באיטליה ועברו לשליטה הרומית. חלק מעמים אלה היו קרובים זה לזה מבחינה אתנית ולשונית, ודיברו שפות איטליות או יוונית כתוצאה מהשפעת ההתיישבות היוונית באיטליה; ואילו אחרים השתייכו לענף הודו אירופי אחר או שלא היו שייכים כלל למשפחת עמים זו. ההשתייכות המדויקת של חלק מעמים אלה אינה ידועה או שמוטלת בספק. בין העמים האיטליים נמנים (לצד כינויים בלטינית או איטלקית): אקווים - Aequi אאורונקים - Aurunci אאוסונים - Ausoni ברוטים - Bruttii אלימים - Elymi אטרוסקים - Etrusci או Tusci אאוגנים - Euganei פליסקים - Falisci הרניקים - Hernici יפיגים - Iapyges או Japigi איטלים - Italioti לטינים - Latini לפונטים - Lepontii ליגורים - Ligures (אנ') לוקאנים - Lucani מרוקינים - Marrucini מרסים - Marsi מספים - Messapii אנוטרים - Enotri אוסקים - Osci (אנ') פליגנים - Paeligni פיקנים - Piceni ראטים - Reti רוטולים - Rutuli סבינים - Sabini (אנ') סמניטים - Samnites סיקנים - Sicani סיקליוטים - Siceliotes סיקולים - Siculi טאורינים - Taurini אומברים - Umbri ונטים אדריאטים - Veneti או Paleoveneti וסטינים - Vestini (אנ') וולסקים - Volsci (אנ') מדיה וקבצים בנושא עמים איטליים בוויקישיתוף עמים איטליים, באתר אנציקלופדיה בריטניקה (באנגלית)
מפרץ טריאסטה

מפרץ טריאסטה (באיטלקית Golfo di Trieste; בסלובנית Tržaški zaliv; בקרואטית Tršćanski zaljev) הוא מפרץ רדוד בצפונו של הים האדריאטי ומהווה חלק ממפרץ ונציה. רוב חופיו של המפרץ שייכים לאיטליה, ובדרומו לסלובניה ולקרואטיה. שטחו של המפרץ הוא כ-1,000 קמ"ר, וגבולו עם הים האדריאטי הוא בקו דמיוני בין פונטה טליימנטו (Punta Tagliamento) באיטליה וסבודריה (Savudrija) בקרואטיה. עומקו הממוצע של המפרץ הוא 16 מטר ועומקו המרבי 37 מטר. למעט מספר איים קטנים בלגונת גראדו, אין במפרץ טריאסטה איים. חופיו המזרחיים מפורצים בהשוואה לחופיו הצפוניים והמערביים. טריאסטה מדיה וקבצים בנושא מפרץ טריאסטה בוויקישיתוף ערך זה הוא קצרמר בנושא מפרצים ובנושא גאוגרפיה של איטליה. אתם מוזמנים לתרום לוויקיפדיה ולהרחיב אותו.
ברונכוסקופיה

ברונכוסקופיה (באנגלית: Bronchoscopy) או שקיפת סִמְפּוֹנוֹת היא בדיקה רפואית ממשפחת הבדיקות האנדוסקופיות, שבה נבדקות דרכי הנשימה על ידי החדרת ברונכוסקופ, הקרוי גם מַשקף סמפונות (צינור פלסטי גמיש שבקצהו מצלמת וידאו זעירה, אשר מכיל סיב אופטי לצורך תאורה ונועד לבדיקת מערכת הנשימה). באמצעות בדיקה זו ניתן לראות את דרכי הנשימה, ממערות האף ועד לקנה הנשימה והסימפונות. לרופא האף אוזן גרון הגרמני גוסטב קיליאן מייחסים את ביצועה של הברונכוסקופיה הראשונה בשנת 1897. הוא השתמש בברונכוסקופ קשיח על מנת להסיר עצם חזיר מדרכי נשימה של מטופל. הטיפול בוצע אצל מטופל ער בהרדמה מקומית בעזרת קוקאין. מאז ועד שנות ה-1970 טיפולים כאלה בוצעו רק באמצעות ברונכוסקופים קשיחים. בשנות ה-1920 שכלל שבלייה ג'קסון את הברונכוסקופ הקשיח שנועד לבדיקה חזותית של הקנה ושל הסימפונות הגדולים. הלרינגולו הבריטי ויקטור ניגאס (Negus) שעבד עם ג'קסון שיפר את עיצוב האנדוקסופים מסוג זה, כולל מה שנודע כברונכוסקופ ניגאס. בשנת 1966 המציא שיגטו איקדה את הברונכוסקופ הגמיש. תחילה כלי זה השתמש באלומות פיברו-אופטיות הדורשות מקור תאורה חיצוני. לאנדוקופים אלה היו קטרים חיצוניים של כ-5-6 מילימטר, עם יכולת כיפוף של 180 מעלות ויכולת פישוט של 120 מעלות, שאיפשרו גישה אל סימפונות אונתיים וסגמנטליים. מאוחר יותר ברונכוסופקים פבירו-אופטיים הוחלפו על ידי CCD (charge coupled device) (צ'יפ וידאו) בממוקמים בקצה הדיסטלי שלהם. הבדיקה מתבצעת על ידי מומחה ברפואת ריאות ואחות. הבדיקה מתבצעת בהרדמה מלאה, ולפניה יתבקש הנבדק להיות בצום של כחמש שעות. לאחר שהחולה מורדם, מחדיר הרופא ברונכוסקופ דרך האף אל תוך הריאות. בעזרת הברונכוסקופ יכול הרופא לאבחן מחלות ובעיות שונות בריאה, לנקז מוגלה או לקחת ביופסיה. הבדיקה אורכת כרבע שעה והנבדק מתעורר אחריה באופן טבעי. לאחר כשעתיים ישוחרר החולה לביתו (אם אינו מאושפז). את תוצאות הבדיקה יקבל הנבדק מיד לאחר הבדיקה (אלא אם נלקחה ביופסיה ויש לחכות לתשובות מהמעבדה). לאחר שיתעורר הנבדק הוא עלול לחוש טשטוש ו/או בחילה בגלל ההרדמה. בדרך כלל ירגיש הנבדק תחושה של גירוי בדרכי הנשימה, בעיקר בגרון, ויומלץ על שתיית תה (אך רק כשעה לאחר הבדיקה). ייתכנו קשיים בדיבור בהתחלה, צורך בחמצן, שיעול, ומעט דם בליחה. ברונכוסקופיה, באתר MedlinePlus (באנגלית) ברונכוסקופיה, באתר אנציקלופדיה בריטניקה (באנגלית) ברונכוסקופיה במילון מונחים שונים ברפואה ב (תשע"ד), באתר האקדמיה ללשון העברית
נפה

האם התכוונתם ל... נָפָה (יחידה שלטונית) – דרגה בהיררכיה של חלוקה מנהלית של אזורים. נָפָה (כלי מטבח) – ראו גם מִסְנֶנֶת. בהשאלה מכלי המטבח "נָפָה": הנפה של אֵרָטוֹסְתֶנֶס – אלגוריתם מתמטי למציאת מספרים ראשוניים שהמצאתו מיוחסת למתמטיקאי היווני ארטוסתנס. נפה ריבועית – אלגוריתם פירוק לגורמים של מספר שלם. נפת שדה מספרים – אלגוריתם פירוק לגורמים של מספר שלם, המאפשר פירוק מספרים גדולים. נאפה (פירושונים)
מפרץ ונציה

מפרץ ונציה (באיטלקית: Golfo di Venezia; בסלובנית: Beneški zaliv; בקרואטית: Venecijanski zaljev) הוא מפרץ בצפונו של הים האדריאטי המשתרע מצפון לקו דמיוני המחבר בין הקצה הדרומי של חצי האי איסטריה ודלתת הנהר פו. המפרץ גובל באיטליה ממערב וצפון, ובסלובניה וקרואטיה ממזרח. מהמפרץ מסתעפים מפרץ טריאסטה הכולל את לגונת גראדו וכן לגונת ונציה המסתעפת ישירות המפרץ. הנהרות העיקריים הנשפכים אל המפרץ הם אדיג'ה, ברנטה, פייבה, ליבנצה, טליימנטו ואיסונדזו (סלובנית "סוצ'ה" Soča). עומקו הממוצע של המפרץ הוא 34 מטרים.[דרוש מקור][דרושה הבהרה] ונציה מדיה וקבצים בנושא מפרץ ונציה בוויקישיתוף מפרץ ונציה, באתר אנציקלופדיה בריטניקה (באנגלית) ערך זה הוא קצרמר בנושא מפרצים ובנושא גאוגרפיה של איטליה. אתם מוזמנים לתרום לוויקיפדיה ולהרחיב אותו.
מנזה

האם התכוונתם ל... מנסה – ארגון המחוננים הבינלאומי מזנון – בעיקר במוסדות אקדמיים מנסוס לפי ההגיה הצרפתית ל-manse - חלקת אדמה שהיא חלק מנחלת אדון (סניוריה) רות מנזה – פסנתרנית ישראלית
יוסטוס הקדוש מטריאסטה

יוסטוס הקדוש מטריאסטה (באיטלקית: San Giusto martire) היה קדוש נוצרי מעונה שחי בעיר אקוויליה בזמנו של הקיסר דיוקלטיאנוס. יוסטוס הקדוש עסק בהפצת הנצרות באזור מגוריו והיה בין ראשוני הנוצרים שנאסרו בשל סירובם להקריב קרבן לאלילים הפגאנים. לפי המסורת עינה אותו הפרפקט מנציו (Manazio) עינויים קשים במטרה להכניעו, אך ללא הועיל. לבסוף דן אותו מנציו למיתה והשליכו אל הים מול חופי טריאסטה כשהוא קשור בידיו וברגליו בשלשלאות למשקולות ולאבנים. על פי האמונה העממית, השלשלאות נמסו כבמעשה נס, וגופת הקדוש צפה ונמצאה על חופה של טריאסטה. בטריאסטה הוקמה כנסייה שהוקדשה ליוסטוס הקדוש כבר במאה ה-5. הכנסייה הוקמה בשטח הפורום הרומי ושברי עמודים מתקופת הרומאים שימשו בבניית מגדל הפעמונים. במאה ה-14 חוברה הכנסייה אל כנסיית מריה הקדושה הסמוכה לה על ידי בניית האולם המרכזי של הכנסייה הנוכחית אשר חיבר בין שני המבנים הקיימים. הכנסייה המאוחדת נקראת מאז קתדרלת יוסטוס הקדוש. הגבעה עליה ניצבת הקתדרלה נקראת על שמו של הקדוש (Colle di san Giusto) וכך גם הטירה הסמוכה לקתדרלה. הנצחת הקדוש באומנות מוגבלת לעיר טריאסטה ובמיוחד לקתדרלה שעל שמו, ותמונתו העתיקה ביותר היא ככל הנראה הפסיפס שבאפסיס של קתדרלה זו והמתוארך למאה ה-12. בקתדרלה מצוי גם דיוקנו של יוסטוס הקדוש על גבי בד משי השמור בין אוצרות הכנסייה. יום חגו של יוסטוס הקדוש הוא ה-2 בנובמבר בטריאסטה, וה-23 במרץ בסן ג'יוסטו קנווזה (San Giusto Canavese) שליד טורינו. היונה נחשבת לסמלו של הקדוש. מדיה וקבצים בנושא יוסטוס הקדוש מטריאסטה בוויקישיתוף יוסטוס הקדוש מטריאסטה, באתר "Find a Grave" (באנגלית) San Giusto di Trieste Martire ערך זה הוא קצרמר בנושא קדושים נוצרים. אתם מוזמנים לתרום לוויקיפדיה ולהרחיב אותו.
זה סינית בשבילי

זה סינית בשבילי הוא ביטוי בעברית שמציין כי הדובר לא מבין את אשר נאמר לו, או לא מבין את הכתוב לפניו. הביטוי יכול לבטא לא רק את אי הבנת השפה, אלא גם חוסר הבנה כללי. מקובל להשתמש בו גם לצורך הבעת חוסר הבנה בנושאים טכנולוגיים, מדעיים ומתמטיים. לביטוי יש משמעות הומוריסטית, והוא מקביל למשפט: "לא הבנתי כלום". ביטוי דומה מופיע בשפות שונות, אלא שבכל ארץ, זהותה של "השפה הלא מובנת" שמשמשת כמטפורה היא שונה. מקור הביטוי בספרים כתובים לטינית מימי הביניים שבהם הופיע המשפט "זה ביוונית; זה לא ניתן לקריאה" ("Graecum est; non potest legi") כהערת שוליים ליד קטעים כתובים יוונית. שימוש בביטוי במשמעות שאולה מוצאים כבר אצל ויליאם שייקספיר שכתב "זה היה יוונית בשבילי" ("it was Greek to me") במחזה יוליוס קיסר ב-1599, ואצל מחזאי אנגלי נוסף בן אותה תקופה, תומאס דקר, שהשתמש בביטוי "זה יוונית בשבילו". השימוש בשפה היוונית כדוגמה לשפה זרה ולא מובנת הוא מקור המילה גרינגו (כינוי לזר שאינו דובר את השפה) בספרדית ובפורטוגזית. גרינגו הוא בעצם שיבוש של "גריאגו" (יוונית) מהביטוי הספרדי "לדבר יוונית" ("hablar en griego"). עם הזמן נוספו שפות נוספות, מלבד יוונית, למבחר "השפות הלא מובנות", ובארצות מסוימות מספר שפות משמשות כמטפורה לשפה לא מובנת. כך למשל בצרפתית ניתן לומר "זה עברית בשבילי" וגם "זה סינית בשבילי". למעשה, סינית נפוצה ביותר בתור דוגמה לדבר לא מובן, ואפילו ביפנית משתמשים בהברות חסרות משמעות שמזכירות סינית, כמו למשל "צ'ינפונקאנפון דה" (ちんぷんかんぷんだ), על מנת לציין חוסר הבנה. הסינים עצמם אומרים במנדרינית "זה כתב שמיימי" על מנת לתאר טקסט לא מובן. יוצרי השפה המתוכננת אספרנטו אף השתמשו בביטוי כדי ללעוג[דרוש מקור] לשפה המתוכננת וולאפיק, שנוצרה והייתה בשימוש לפניה (Tio estas Volapukaĵo). כתב שפה ברברים מקור הביטוי באנגלית יוליוס קיסר, מערכה ראשונה, תמונה שנייה - הדובר (פובליוס סרוויליוס קסקה) משתמש במשפט זה באופן דו משמעי על מנת לומר שלא הבין כלום מנאום של קיקרו ביוונית.